Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**57/2017. (III.01.) OSzB. sz. határozat**

1. Az Oktatási és Szociális Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (2) bekezdés 15. pontjában kapott felhatalmazás alapján

* a Szombathelyi Gazdag Erzsi Óvodában az előterjesztés 1. számú melléklete,
* a Szombathelyi Kőrösi Csoma Sándor Utcai Óvodában az előterjesztés 2. számú melléklete,
* a Szombathelyi Margaréta Óvodában az előterjesztés 3. számú melléklete,
* a Szombathelyi Mocorgó Óvodában az előterjesztés 4. számú melléklete,
* a Szombathelyi Pipitér Óvodában az előterjesztésben szereplő meghirdetett óvodákkal azonos feltétel,

szerinti tartalommal hagyja jóvá a 2017. évben meghirdetésre kerülő magasabb vezetői pályázatra vonatkozó felhívást.

1. A Bizottság felkéri a Köznevelési, Sport és Ifjúsági Irodát, hogy a jegyző törvényességi felügyelete mellett a pályázati eljárás lebonyolításáról gondoskodjon.

**Felelősök:** Rettegi Attila, Oktatási és Szociális Bizottság elnöke

/A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Kovács Balázs, a Köznevelési, Sport és Ifjúsági Iroda vezetője/

**Határidő:** azonnal /az 1. pont vonatkozásában/

2017. július 31. /a 2. pont vonatkozásában/